Ανακοίνωση - Αποφάσεις Tακτικής Γενικής Συνέλευσης
Η ΡΙΝΤΕΝΚΟ ΑΝΩΝΥΜΟΣ ΕΜΠΟΡΙΚΗ & ΣΥΜΜΕΤΟΧΙΚΗ ΕΤΑΙΡΕΙΑ ανακοινώνει σύμφωνα με τον Κανονισμό του Χ.Α. ότι στην A’ Eπαναληπτική Ετήσια Τακτική Γενική Συνέλευση που έλαβε χώρα την Δευτέρα 12.7.2010 ώρα 18.30 στα γραφεία της εταιρίας στον Παράδεισο Αμαρουσίου παρέστησαν Μέτοχοι που εκπροσώπησαν το 74,54% του συνόλου του Μετοχικού Κεφαλαίου της Εταιρίας.
Οι Αποφάσεις της Τακτικής Γενικής Συνέλευσης επί των συζητηθέντων θεμάτων σύμφωνα με την σχετική Πρόσκληση ελήφθησαν με πλειοψηφία του 74,54% του Μετοχικού Κεφαλαίου της εταιρίας και αφορούσαν συνοπτικά τα εξής:
1ο ΘΕΜΑ. Την έγκριση των Ετήσιων Οικονομικών Καταστάσεων της χρήσης 2009 σε εταιρική και ενοποιημένη βάση. Την μη διανομή μερίσματος στους μετόχους απο τα κέρδη χρήσης 2009.
2ο ΘΕΜΑ. Την απαλλαγή των Μελών Δ.Σ., της ελεγκτικής εταιρίας Grant Thornton και των ορκωτών ελεγκτών - λογιστών κ.κ.Δεληγιάννη και Λασανιάνου της εν λόγω εταιρίας από κάθε ευθύνη για τα πεπραγμένα της χρήσης 2009.

3ο ΘΕΜΑ. Την εκλογή της εταιρίας Grant Thornton, ως Ελεγκτών των εταιρικών και ενοποιημένων Οικονομικών Καταστάσεων για την χρήση 2010.

4ο ΘΕΜΑ. Την έγκριση για την χρήση 2009 και την προέγκριση για την χρήση 2010 του

ύψους των αμοιβών και των ωφελημάτων των μελών Δ.Σ. που έχουν έμμισθη σχέση με

την εταιρία.

5ο ΘΕΜΑ. Την έγκριση Συμβάσεων κατά το Άρθρο 23α του Ν.2190/1920. Επαναβεβαιώθηκαν και επανεγκρίθηκαν συμβάσεις κατά το Άρθρο 23α του Ν.2190/1920 με αντισυμβαλλόμενους Μέλη Δ.Σ. ή επιχειρήσεις στις οποίες συμμετέχουν Μέλη Δ.Σ. της Εταιρίας, ως Μέλη Δ.Σ. / ή κύριοι μέτοχοι  για την α. εκμίσθωση και υπομίσθωση γραφείων από την Εταιρία  β.την αρχική κάλυψη ή αγορά εκδοθέντων από την Εταιρία ομολογιακών δανείων  ή και το αντίστροφο  γ. την αγορά και την πώληση συμμετοχών της Εταιρίας επ’ ωφελεία αυτής. δ. συμβάσεις πώλησης και χρονομίσθωσης μεταφορικών μέσων και εξοπλισμού. Επίσης εγκρίθηκε η δυνατότητα τέλεσης συναφών συμβάσεων εντός της τρέχουσας χρήσης.

6ο ΘΕΜΑ. Τη χορήγηση αδείας σε μέλη του Διοικητικού Συμβουλίου και στελέχη της εταιρίας να συμμετέχουν στα Διοικητικά Συμβούλια εταιριών πλειοψηφικού ή μειοψηφικού ενδιαφέροντος καθώς και τρίτων εταιριών σύμφωνα με το Άρθρο 23 παρ.1 του Ν.2190/1920.
7ο ΘΕΜΑ. Διάφορες ανακοινώσεις-εγκρίσεις. Επαναβεβαιώθηκαν και επανεγκρίθησαν α.συμβάσεις για την παροχή συμβουλευτικών υπηρεσιών από την Εταιρία, σύμφωνα με τον σκοπό της,  σε θυγατρικές της σε θέματα στρατηγικής, μάρκετινγκ, καταστημάτων, διοίκησης προσωπικού, χρηματοοικονομικών κλπ και ενεκρίθησαν τροποποιήσεις αυτών β. συμβάσεις για την παροχή εταιρικών εγγυήσεων υπέρ θυγατρικών   γ.η κατοχή από Μέλη Δ.Σ. της Εταιρίας μετοχών θυγατρικών εταιριών, που αντιστοιχούν σε ποσοστά μικρότερα του 0,04% του μετοχικού κεφαλαίου των θυγατρικών. Οι εν λόγω συμμετοχές των Μελών είχαν αποκτηθεί στα πλαίσια της ίδρυσης/ μετασχηματισμού των θυγατρικών .
